  ఆశ్చర్యంగా కావ్య ముఖంలోకి చూసింది నందిని. "మీ అన్నయ్యకు కొన్ని లక్షల పెయింటింగ్ వర్క్ నేనిచ్చాను. ఆర్ట్ స్టూడియో ఏర్పాటు చేశాను. ఆ పెయింటింగ్స్ వేస్తే మనకు ఈజీగా ఇరవై ముప్ఫై లక్షలు వస్తాయి. ఆ డబ్బుతోనే నిన్ను అమెరికా పంపడము - మన ఆర్ధిక సమస్యల్ని తీర్చుకోవడం సాధ్యమవుతుంది. నాకిచ్చిన హామీ మేరకు మీ అన్నయ్య పెయింటింగ్ వేయడం ప్రారంభించాడు. ఎవర్ని మోడల్ గా తీసుకుని నిశాంత అనే పెయింటింగ్ ని వేశారాయన. అంటే ఎప్పుడూ ఇంట్లో నీ ఎదురుగానే తిరిగే లిపి మీ అన్నయ్యను ఎలా వలలో వేసుకుందో చూడు." "మా అన్నయ్య లిపిని మోడల్ గా చేసి పెయింటింగ్ చిత్రీకరించాడా? నాకు తెలీదే?" ఆశ్చర్యపోయింది నందిని. "దీనికే నువ్వు ఆశ్చర్యపొతే ఎలా తల్లీ! ఇంకా చూడు ఏం జరిగిందో? మీ అన్నయ్యతో నేను సన్నిహితంగా తిరుగుతున్నాను కదా. మేమిద్దరం బిజినెస్ పార్టనర్స్ కదా. మా మధ్య వున్న రిలేషన్ అంతేకదా- మీ అన్నయ్య ప్రతిభ, వ్యక్తిత్వం పట్ల నాకు అత్యున్నతమైన గౌరవం వుంది. ఆ అభిమానాన్ని నేనెప్పుడైనా బహిరంగపరిచానా చెప్పు. కానీ లిపి తెలివితక్కువగా ఏం చేసిందో తెలుసా? నా మీద కోపంతో నేను మీ అన్నయ్యకు చాలా దగ్గరౌతున్నానన్న కోపంతో అతి ప్రేమగా తనలోని అనుభూతికి, కళాప్రతిభకు నిదర్శనంగా మీ అన్నయ్య వేసిన పెయింటింగ్ మీద రంగులు జల్లేసి ఆ పెయింటింగ్ ను రహస్యంగా చిద్రం చేసేసింది తెలుసా?" అది వింటూనే నందిని షాక్ తిన్నది. స్వార్థం తిమ్మిని, బమ్మిగా నమ్మింపచేస్తుంది. "మీ అన్నయ్యకు ఈ విషయం తెలిస్తే ఎలా బాధపడతాడో నీకు తెలుసు. ఆయన బాధపడే విషయం కాదు నాకు ముఖ్యం. ఆ పెయింటింగ్ ను చూపించి పార్టీ దగ్గర అడ్వాన్స్ తీసుకోవాలనుకున్నాను నేను. ఆ అడ్వాన్స్ తో నిన్ను అమెరికా పంపించాలనుకున్నాను. మీ అన్నయ్య వ్యక్తిత్వం మీద, నా బిజినెస్ మీద, నీ అనారోగ్యం మీద లిపి ఎలా దెబ్బకొట్టిందో చూడు. మొదట్నించీ కలిసి మెలిసి వున్నది మనం. మధ్యలో వచ్చిన వాళ్ళు మధ్యలోనే పోతారు. మనం పెద్దగా పట్టించుకోవాల్సిన అవసరం లేదు" ఒక్కొక్క విష బిందువునూ నెమ్మదిగా నాటింది కావ్య.  అన్నయ్య వేసిన పెయింటింగ్ ను కావ్య మీద కక్షతో లిపి పాడుచేసిందా? అంత స్వార్థపరురాలా లిపి! ఆ విషయం తెలిస్తే అన్నయ్య ఎంత బాధపడతాడు? ఎంతగా క్రుంగిపోతాడు. తన అమెరికా ప్రయాణం ఆగిపోతే తన భవిష్యత్ ఏమవుతుంది? అన్నయ్యను బిజినెస్ లో ఇన్ వాల్వ్ చేసింది కావ్య. స్వార్థం కోసమని ఇన్నాళ్ళూ తలపోసిన నందిని తనని అమెరికాకి పంపడానికి ఆ డీల్ ను కావ్య వప్పుకుందని తెలియడంతో- కావ్య ముఖంలోకి ప్రసన్నంగా చూసింది నందిని. తన మాటల్ని నందిని పూర్తిగా నమ్మేసిందని, తన బుట్టలో ఆమె పడిపోయిందని తెలుసుకున్న కావ్య- "నీకేం ఫర్వాలేదు నందినీ! నేనున్నాను కదా. నిన్ను ఎలాగైనా అమెరికా పంపించే పూచీ నాడి. లిపి మాత్రం మళ్ళీ ఇంట్లోకి రాకుండా చూడు" హేండ్ బ్యాగ్ లోంచి నోట్లకట్టని తీసి ఆమెకిస్తూ అంది కావ్య. "అన్నయ్యన్ని నమ్మించటం అంత తేలికయిన విషయం కాదు" అంది నందిని సందేహంగా. "మీ అన్నయ్యని నమ్మించే ప్లాన్ ఒకటి చెబుతాను" అంటూ నందిని చెవిలో ఏదో చెప్పింది కావ్య. నందినికి ఆ పథకం బాగా నచ్చింది. "ఇది నీ దగ్గరుంచుకో. ఇవాల్టినుంచి నీకేం కావాలన్నానన్నడుగు ఓ.కె. అర్జంటు పనుంది వస్తాను" అంటూ వెళ్ళిపోయింది కావ్య. మానవ మనస్తత్వం గురించి ఏమీ తెలియని నందిని దృష్టిలో ప్రస్తుతం కావ్య గొప్ప మనిషి. గొప్ప మనసున్న మనిషి. కారు స్టార్ట్ చేస్తున్న కావ్య వైపు ఆకాశంలోంచి వచ్చిన వ్యక్తిని చూస్తున్నట్టుగా వింతగా, ఆశ్చర్యంగా, భక్తిగా చూసింది నందిని.
 
                    * * * ఆఫీసులో తన ఛాంబర్ వైపు నడుస్తున్న కావ్య ఛాంబర్ లోని తన సీటుకెదురుగా కూర్చుని మ్యాగజైన్ చూస్తున్న వ్యక్తిని గ్లాస్ ఫ్యాన్ లోంచి చూసి వేగంగా అడుగులేసింది. డోర్ తెరిచి లోనికి అడుగు పెడుతూనే- "గుడ్ మార్నింగ్ సర్! నేనే మీకు ఫోన్ చేయాలనుకుంటున్నాను. మీరే వచ్చారు" విష్ చేసిందాయనను. ఆ వ్యక్తి నెమ్మదిగా నవ్వాడు. ఆ వ్యక్తి కృష్ణస్వామి! "పెయింటింగ్స్ వర్క్ జరుగుతోంది. అన్నీ అన్ ఫినిష్ గా వున్నాయి. రెండ్రోజుల్లో మీకు కొన్ని పెయింటింగ్స్, స్కెచెస్ చూపిస్తాను" సీట్లో కూర్చుంటూ చెప్పింది కావ్య. "ఇట్స్ ఆల్ రైట్ బేబీ! యువర్ ఓన్ టైమ్. ఆర్యూ బిజీనా?" కూల్ గా అడిగాడతను. "నో. నాటెటాల్. చెప్పండి!" అటూ ఇటూ చూశాడు కృష్ణస్వామి. "నా పర్మిషన్ లేనిదే ఎవరూ లోనికి రారు. చెప్పండి!" మళ్ళీ అంది కావ్య నెమ్మదిగా. "ప్రతిభావంతులు చిన్న చిన్న బిజినెస్ లు చెయ్యడం నాకిష్టం వుండదు. నిన్ను మొట్టమొదటిసారి చూసినప్పుడే అనుకున్నాను. నీకు దగ్గ బిజినెస్ నువ్వు చెయ్యడం లేదని. తర్వాత నువ్విక్కడ వర్క్ చేస్తున్నావని తెల్సి బాధపడ్డాను. నీ ప్రతిభా సామార్ధ్యాలకు సరైన ఇన్ ఫ్రాస్ట్రక్చర్ లేక నువ్వు బాధపడుతున్నావు. ఇన్ ఫ్రాస్ట్రక్చర్ మీన్స్ ఫైనాన్షి యల్ సపోర్ట్" ఆగి ఆమె కళ్ళల్లోకి చూశాడతను. తన మనోభావాన్ని అంతలా పసిగట్టిన అతని కళ్ళవైపు ఆశ్చర్యంగా చూసింది లిపి. ఆ కళ్ళలో ముసిలితనం కనిపించలేదు.
  aascharyamgaa kaavya mukhamloki chusindi nandini. "mee annayyaku konni lakshala painting work nenicchaanu. art studio erpaatu cheshaanu. aa paintings veste manaku eejeegaa iravai mupfai lakshalu vastaayi. aa dabbuthone ninnu america pampadamu - mana aardhika samasyalni teerchukovadam saadhyamavutundi. naakicchina haami meraku mee annayya painting veyadam praarambhinchaadu. evarni modal gaa teesukuni nisaanta ane painting ni vesaaraayana. ante eppuduu intlo nee edurugaane tirige lipi mee annayyanu ela valalo vesukundo chudu." "maa annayya lipini modal gaa chesi painting chitrikarinchada? naaku teleede?" aascharyapoyindi nandini. "deenike nuvvu aascharyapothe ela talli! inka chudu yem jarigindo? mee annayyatho nenu sannihitamgaa tirugutunnaanu kada. memiddaram bijines partoners kada. maa madhya vunna relation antekada- mee annayya pratibha, vyaktitvam patla naaku atyunnatamaina gowravam vundi. aa abhimaanaanni neneppudaina bahirangaparichaanaa cheppu. cony lipi telivitakkuvagaa yem chesindo telusa? naa meeda kopamtho nenu mee annayyaku chala daggarautunnaananna kopamtho athi premagaa tanaloni anubhootiki, kalaapratibhaku nidarsanamgaa mee annayya vesina painting meeda rangulu jallesi aa painting nu rahasyamgaa chidram chesesindi telusa?" adhi vintoone nandini shak tinnadi. swaartham timmini, bammiga nammimpachestundi. "mee annayyaku ee vishayam teliste ela badhapadatado neeku telusu. aayana badhapade vishayam kaadu naaku mukhyam. aa painting nu chuupinchi party daggara adwans teesukoovaalanukunnaanu nenu. aa adwans thoo ninnu america pampinchaalanukunnaanu. mee annayya vyaktitvam meeda, naa bijines meeda, nee anarogyam meeda lipi ela debbakottindo chudu. modatninchii kalisi melisi vunnadi manam. madhyalo vachina vaallu madhyalone potaaru. manam peddagaa pattinchukovaalsina avasaram ledu" okkokka visha binduvunuu nemmadigaa naatindi kaavya.  annayya vesina painting nu kaavya meeda kakshatho lipi paduchesinda? anta swarthaparurala lipi! aa vishayam teliste annayya entha badhapadatadu? entagaa krungipotadu. tana america prayaanam aagipothe tana bhavishyat emavutundi? annayyanu bijines loo in walwe chesindi kaavya. swaartham kosamani innaalluu talaposina nandini tanani americaki pampadaaniki aa deal nu kaavya vappukundani teliyadamtho- kaavya mukhamloki prasannamgaa chusindi nandini. tana maatalni nandini puurtigaa nammesindani, tana buttalo aame padipoyindani telusukunna kaavya- "neekem farvaledu nandinee! nenunnaanu kada. ninnu elagaina america pampinche poochee naadi. lipi maatram mallee intloki rakunda chudu" hand byag lonchi notlakattani teesi aamekistuu andi kaavya. "annayyanni namminchatam anta telikayina vishayam kaadu" andi nandini sandehamgaa. "mee annayyani namminche plan okati chebutaanu" antuu nandini chevilo edho cheppindi kaavya. nandiniki aa pathakam baga nachindi. "idhi nee daggarunchuko. ivaaltinunchi neekem kaavaalannaanannadugu oo.ke. arjantu panundi vastaanu" antuu vellipoyindi kaavya. manava manastatvam gurinchi emi teliyani nandini drushtilo prastutam kaavya goppa manishi. goppa manasunna manishi. kaaru start chestunna kaavya vaipu aakaasamloonchi vachina vyaktini chustunnattugaa vintagaa, aascharyamgaa, bhaktigaa chusindi nandini.
 
                    * * * aafiisulo tana chambar vaipu nadustunna kaavya chambar loni tana seetukedurugaa kuurchuni magagin chustunna vyaktini glass fan lonchi chusi vegamgaa adugulesindi. dor terichi loniki adugu pedutuunee- "gud marning sar! nene meeku fon cheyalanukuntunnanu. meere vachaaru" vish chesindaayananu. aa vyakti nemmadigaa navvaadu. aa vyakti krishnaswamy! "paintings work jarugutondi. annee an finish gaa vunnayi. rendrojullo meeku konni paintings, skeches chuupistaanu" seetlo kuurchuntuu cheppindi kaavya. "its al rait baby! yuvar on time. aaryuu bijina?" kool gaa adigaadatanu. "noo. natetal. cheppandi!" atuu itoo chushadu krishnaswamy. "naa permision lenide evaruu loniki raaru. cheppandi!" mallee andi kaavya nemmadigaa. "pratibhaavantulu chinna chinna bijines lu cheyyadam naakishtam vundadu. ninnu mottamodatisaari chusinappude anukunnaanu. neeku dagga bijines nuvvu cheyyadam ledani. tarvaata nuvvikkada work chestunnavani telsi badhapaddanu. nee pratibha saamaardhyaalaku saraina in frastructure leka nuvvu baadhapadutunnaavu. in frastructure means finanshi yal saport" aagi aame kallalloki chusadatanu. tana manobhaavaanni antalaa pasigattina athani kallavaipu aascharyamgaa chusindi lipi. aa kallalo musilitanam kanipinchaledu.